b'\n_START_ARTICLE_\nAltipl\xc3\xa0 disseccionat\n_START_PARAGRAPH_\nUn altipl\xc3\xa0 disseccionat \xc3\xa9s una zona d\'altipl\xc3\xa0 que ha estat severament erosionada formant\xc2\xa0un relleu costerut. Una zona d\'aquest tipus pot ser referida com a muntanyosa, per\xc3\xb2 els altiplans disseccionats s\xc3\xb3n distingibles de serralades orog\xc3\xa8niques per la manca de plegaments, roques metam\xc3\xb2rfiques, falles extenses, o activitat magm\xc3\xa0tica t\xc3\xadpiques de l\'orog\xc3\xa8nesi._NEWLINE_Els altiplans Allegheny,  Cumberland, Ozark, i les Catskill Mountains  als Estats Units, aix\xc3\xad com les Muntanyes Blaves d\'Austr\xc3\xa0lia i el D\xc3\xa8can a l\'\xc3\x8dndia s\xc3\xb3n exemples d\'altiplans disseccionats formats a partir d\'aixecaments tect\xc3\xb2nics regionals. Aquests aixecaments tect\xc3\xb2nics m\xc3\xa9s vells han estat erosionats per rierols i rius tot desenvolupant relleus costeruts que no s\xc3\xb3n f\xc3\xa0cilment distingibles de muntanyes.  Moltes \xc3\xa0rees de l\'altipl\xc3\xa0 Allegheny i Cumberland, a l\'extrem occidental de les Apalatxes, s\'anomenen "muntanyes" quan de fet no ho s\xc3\xb3n. Des de la part superior d\'una d\'aquestes "muntanyes altes" hom nota que totes les altres parts superiors s\xc3\xb3n gaireb\xc3\xa9 a la mateixa al\xc3\xa7ada, tot resseguint el perfil d\'al\xc3\xa7ada original de la plana abans de l\'aixecament i erosions temporals subseg\xc3\xbcents._NEWLINE_Altiplans disseccionats, d\'una mida sovint comparativament m\xc3\xa9s petita,  tamb\xc3\xa9 poden ser formats per l\'anivellament de terreny per aplanament i dip\xc3\xb2sit a sota d\'un indlandsis o\xc2\xa0d\'un casquet glacial. Durant el mateix (o posterior) per\xc3\xadode glacial, els marges de la plana de glaciaci\xc3\xb3 s\xc3\xb3n arrossegats per glaceres, tot deixant un altipl\xc3\xa0 que \xc3\xa9s subseg\xc3\xbcentment erosionat per l\'aigua tot creant valls. Un altipl\xc3\xa0 d\'aquest tipus pot ser anivellat o de pendent suau per\xc3\xb2 pot ser distingit pels seus taps de turons glacials (anomenats sovint a la Gran Bretanya com a roques d\'argila)._NEWLINE_Altiplans volc\xc3\xa0nics disseccionats\xc2\xa0 inclouen el Plateau Pajarito a Nou M\xc3\xa8xic, al vessant de l\'enorme caldera Valles.  Les porcions a\xc3\xafllades d\'aquest altipl\xc3\xa0 s\xc3\xb3n conegudes com a meses, i les seves zones llargues connectades s\xc3\xb3n anomenades "potreros".'